รัฐบาลไทย-ข่าวทำเนียบรัฐบาล-พม. จับมือหลายหน่วยงาน ร่วมขับเคลื่อนโครงการศูนย์ที่พักอาศัยผู้สูงอายุแบบครบวงจร “Senior Complex บางละมุง” พร้อมวางศิลาฤกษ์ภายในเดือน ก.พ. 61
วันอังคารที่ 1 สิงหาคม 2560
พม. จับมือหลายหน่วยงาน ร่วมขับเคลื่อนโครงการศูนย์ที่พักอาศัยผู้สูงอายุแบบครบวงจร “Senior Complex บางละมุง” พร้อมวางศิลาฤกษ์ภายในเดือน ก.พ. 61
พม. จับมือหลายหน่วยงาน ร่วมขับเคลื่อนโครงการศูนย์ที่พักอาศัยผู้สูงอายุแบบครบวงจร “Senior Complex บางละมุง” พร้อมวางศิลาฤกษ์ภายในเดือน ก.พ. 61
วันนี้ (31 ก.ค. 60) เวลา 17.00 น. ณ ห้องประชุมชั้น 8 กระทรวงการพัฒนาสังคมและความมั่นคงของมนุษย์ สะพานขาว กรุงเทพฯ นายณรงค์ คงคํา โฆษกกระทรวงการพัฒนาสังคมและความมั่นคงของมนุษย์ เปิดเผยภายหลังการประชุม คณะกรรมการขับเคลื่อนการพัฒนาที่อยู่อาศัยสําหรับผู้สูงอายุ ครั้งที่ 3/2560 ว่าพลตํารวจเอก อดุลย์ แสงสิงแก้ว รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)ประธานการประชุม กล่าวว่า ขณะนี้ โครงการ"Senior Complex บางละมุง” อาคารที่พักอาศัยบนที่ดินราชพัสดุ ขนาดพื้นที่ 48 ไร่ 1 งาน 42 ตารางวา จํานวน 14 อาคาร 632 ยูนิต แบ่งเป็น อาคารสูง 4 ชั้น จํานวน 4 อาคาร (ติดริมทะเล) และอาคารสูง 5 ชั้น จํานวน 10 อาคาร ซึ่งทุกอาคารเปิดมุมมอง ไปยังทะเล โดยดําเนินงานภายใต้คณะทํางาน 4 คณะ ประกอบด้วย 1) คณะทํางานขับเคลื่อนการพัฒนาที่อยู่อาศัยสําหรับผู้สูงอายุ 2) คณะทํางานบริหารโครงการศูนย์ที่พักอาศัยผู้สูงอายุแบบครบวงจร(Senior Complex บางละมุง) 3) คณะทํางานบริหารงบประมาณการก่อสร้างศูนย์ที่พักอาศัยผู้สูงอายุแบบครบวงจร และ 4) คณะทํางานด้านการตลาดและการขาย ทั้งนี้ การดําเนินการก่อสร้างโครงการฯ ทางกระทรวง พม. โดยกรมกิจการผู้สูงอายุ (ผส.) จะมีการลงนามบันทึกข้อตกลง (MOU) ร่วมกับ กรมธนารักษ์ กระทรวงการคลัง การเคหะแห่งชาติ (กคช.) สภากาชาดไทย และสํานักงานพัฒนาวิทยาศาสตร์และเทคโนโลยีแห่งชาติ (สวทช.)
พลตํารวจเอก อดุลย์กล่าวต่อว่า ที่ประชุม ซึ่งประกอบด้วย ผู้แทนหน่วยงานที่เกี่ยวข้องทั้งภาครัฐ เอกชน และ ประชาสังคม อาทิ กระทรวงการคลัง โดยกรมบัญชีกลางและกรมธนารักษ์ กระทรวงมหาดไทย โดยกรมโยธาธิการและ ผังเมือง ธนาคารอาคารสงเคราะห์ (ธอส.) สภากาชาดไทย และบริษัท แอลพีเอ็นดีแวลลอปเมนท์ จํากัด (มหาชน) เป็นต้น ได้มีมติเห็นชอบแผนปฏิบัติงาน (Master Schedule) โครงการ "Senior Complex บางละมุง” ตั้งแต่เดือนมิถุนายน 2560 ถึง เดือนกุมภาพันธ์ 2561 โดยเริ่มดําเนินการในเรื่อง 1) การเสนอเรื่องขอแก้ไขกฎกระทรวงโดยเพิ่มข้อกําหนดการใช้ประโยชน์ที่ดินประเภทสถาบันราชการ การสาธารณูปโภค และสาธารณูปการ (พื้นที่สีน้ําเงิน) 2) การศึกษาความเป็นไปได้ของโครงการฯ (Feasibility Study : FS) 3) การเสนอ Master Plan เกี่ยวกับการใช้ประโยชน์ที่ดิน (Land Use) และการออกแบบอาคาร ระบบสาธารณูปโภคสาธารณูปการ และภูมิสถาปัตยกรรม 4) การวิเคราะห์ผลกระทบสิ่งแวดล้อม (EIA) 5) กระบวนการ จัดซื้อจัดจ้าง 6) การลงนามบันทึกข้อตกลง (MOU) ระหว่าง กระทรวง พม. โดย ผส. ร่วมกับ กรมธนารักษ์ กระทรวงการคลัง การเคหะแห่งชาติ (กคช.) สภากาชาดไทย และสํานักงานพัฒนาวิทยาศาสตร์และเทคโนโลยีแห่งชาติ (สวทช.) 7) การขออนุญาต การก่อสร้างกับหน่วยงานท้องถิ่น 8) การจัดพิธีวางศิลาฤกษ์ 9) การจัดงาน Pre Sale และ 10) การเริ่มก่อสร้างโครงการฯ
พลตํารวจเอก อดุลย์กล่าวเพิ่มเติมว่า สําหรับการพัฒนาที่อยู่อาศัยสําหรับผู้สูงอายุ(โครงการบ้านเคหะกตัญญู คลองหลวง) ภายใต้การดําเนินงานกระทรวง พม. โดยการเคหะแห่งชาติ (กคช.) ทางที่ประชุมได้เห็นชอบในหลักการของโครงการดังกล่าวฯ ซึ่งเป็นการดําเนินการก่อสร้างที่อยู่อาศัยสําหรับผู้สูงอายุที่มีรายได้ปานกลางถึงค่อนข้างสูง จํานวน 360 ยูนิต แบ่งออกเป็น 2 ระยะ ประกอบด้วย ระยะที่ 1 บ้านแฝด 1 ชั้น และ 2 ชั้น จํานวน 192 หน่วย มีราคาเริ่มต้น 2.35 ล้านบาท และ ระยะที่ 2 อาคารชุดสูง 4 ชั้น จํานวน 168 หน่วย แบ่งเป็น 2 ขนาด ได้แก่ ขนาด 38 ตารางเมตร และขนาด 56 ตารางเมตร มีราคาตั้งแต่ 1.28 – 1.80 ล้านบาท โดยจะเริ่มดําเนินการก่อสร้างโครงการฯ ระยะที่ 1 เป็นลําดับแรก ภายในเดือนพฤษภาคม 2561 ทั้งนี้ โครงการดังกล่าวควรปรับเป็นโครงการบ้านกตัญญู โดยให้บุตรสามารถซื้อบ้านให้บิดามารดาอยู่ร่วมกันได้ อีกทั้งการก่อสร้างโครงการฯ ควรมุ่งเน้นการออกแบบตามหลักอารยสถาปัตย์และองค์ประกอบที่สําคัญในด้านต่างๆ เช่น การคมนาคมขนส่ง การสาธารณสุข การศึกษา สิ่งแวดล้อมที่น่าอยู่สวยงาม และความปลอดภัย เป็นต้น ส่วนการขอสินเชื่อบ้าน ทาง กคช. จะหารือร่วมกับ ธอส. ในเรื่องมาตรการการผ่อนชําระบ้าน